《玉笥山邓仙》
宋代·罗知古

骚人胸次几江山，更著危亭山水间。
群鹜齐飞残照落，双凫自在白云闲。
平芜萦绕青罗带，远岫参差绿髻鬟。
此意何人共幽独，我来终日欲忘还。

作者简介：罗知古，晋江（今福建泉州）人。宁宗开禧元年（一二○五）进士，调知建安县，擢通判兴化军。事见清乾隆《福建通志》卷二三、三五。今录诗二首。